Asinas, no torna a aparixer o dito cauz dica l'altura d'a Paridera de Marqués, a man d'o Poligono Industrial Empresarium. Astí ya ye conoixito como Barranco de las Casetas, data a cercanía d'una torre de labor dita Casetas de Lierta, que posteriorment pasa. Desemboca cerca d'os campos d'ista torre en una zona salvache que fa o meandro de l'Ebro debant o galacho de l'Alfranca, estando protechito iste zaguer tramo por a Reserva Natural d'os galachos de l'Alfranca de Pastriz, La Cartuixa y Lo Burgo d'Ebro.